OpenLLM-France/wikimedia huggingface dataset:
# Maurice Cloche

Maurice Cloche, (Commercy, Mosa, Lorena, 17 de juny de 1907 − Bordeus, Gironda, 20 de març de 1990) va ser un director de cinema, guionista, productor i fotògraf francès.

## Biografia

Estudia a l'Escola nacional superior de belles arts de París, i després a l'Escola nacional superior d'arts decoratives, abans de debutar en el cinema com a actor el 1933. Fa de director artístic i passa a l'escenificació rodant diversos curtmetratges.
Crea una societat de producció i realitza el 1937 el seu primer llargmetratge. Després de la Segona Guerra Mundial, se'l coneix sobretot com a autor de pel·lícules consagrades a grans figures de la caritat cristiana, d'aquí la seva reputació al si de la professió com a cineasta catòlic oficial. No negligeix però els assumptes socials, ni fins i tot la sèrie B. Maurice Cloche realitza a més a més diversos documentals sobre l'art: Terre d'amour, Symphonie graphique, L'Alsace, La Franche-Comté, Images gothiques.
El 1940, a la zona sud, participa amb Paul Legros (director general) i Pierre Gérin (director adjunt), en la fundació del Centre artístic i tècnic dels joves del cinema del qual s'assegura la direcció artística.
La seva pel·lícula Monsieur Vincent obté un Oscar honorífic per una pel·lícula estrangera el 1949.

## Filmografia
### Director

* 1936: Radio
* 1937: Ces dames aux chapeaux verts
* 1938: La Vie est magnifique
* 1938: Le Petit Chose
* 1939: Nord-Atlantique
* 1940: Sixième étage
* 1941: Départ a zéro
* 1942: Feu sacré
* 1945: Vingt-quatre heures de perm
* 1945: L'Invité de la onzième heure
* 1946: Jeux de femmes
* 1946: Cœur de coq
* 1947: Pas un mot a la reina mère
* 1947: Monsieur Vincent
* 1949: Doctor Laennec
* 1949: La Cage aux filles
* 1950: Peppino e Violetta
* 1950: La Portatrice di pane
* 1950: Né de pare inconnu
* 1951: The Small Miracle
* 1952: Domenica
* 1952: Rayés des vivants
* 1953: Moineaux de Paris
* 1954: Noches andaluzas
* 1955: Un missionnaire
* 1957: Ça aussi c'est Paris
* 1957: Quand vient l'amour
* 1957: Adorables Démons
* 1957: Marchands de filles
* 1958: Prisons de femmes
* 1959: Les Filles de nuit
* 1959: Le Fric
* 1959: Bal de nuit
* 1960: Touchez pas aux blondes
* 1961: Cocagne
* 1963: La Porteuse de pain
* 1964: Requiem per un caïd
* 1964: Coplan, agent secret FX 18
* 1966: Baraka sur X 13
* 1967: Le vicomte règle ses comptes
* 1968: Un Killer per sua maestà
* 1973: Mais toi, tu est Pierre
* 1974: Le Charivari de Janjoie (fulletó TV)
* 1978: Les Hommes de Rose (sèrie TV)
* 1981: La Guerra des chaussettes TV
* 1983: Dessin sur un trottoir (TV)

### Actor

* 1933: Le Grillon du foyer de Robert Boudrioz
* 1934: Cessez le feu de Jacques de Baroncelli

## Premis i nominacions
### Nominacions

* 1947: Lleó d'Or al Festival Internacional de Cinema de Venècia per Monsieur Vincent
* 1947: BAFTA a la millor pel·lícula per Monsieur Vincent

## Referències

* ↑ Limor Yagil, "L'home nouveau" et la révolution nationale de Vichy (1940-1944), Presses Universitaires du Septentrion, 1997, p.180
# Nationale-Nederlanden

Nationale-Nederlanden (NN) és una de les companyies asseguradores més grans dels Països Baixos. L'empresa va ser formada per una fusió el 1962 entre el Assurantie Maatschappij tegen Brandschade De Nederlanden van 1845 (empresa d'assegurança contra incendis dels Països Baixos) i el Nationale Levensverzekeringsbank (literalment en català banc nacional d'assegurança de vida). Aquesta fusió era considerada necessària a causa de la baixada de quota de mercat i l'amenaça de preses de poder. El 1991 NN es va fusionar amb el NMB Postbank Groep, per formar el grup ING.
La seu de l'empresa es troba a La Haia i Rotterdam. A Rotterdam és localitzada en el gratacel Gebouw Delftse Poort, el qual era el gratacel més alt en el Països Baixos fins a l'any 2009. A banda d'aquestes dues oficines, l'empresa té una oficina en Ede (RVS anterior) però no altres oficines principals en el Netherlands, en comptes d'això NN principalment confia en intermediaris independents per vendre assegurances.
El 2008 es va separar del grup ING, quan la Comissió Europea va decidir la separació del negoci de banca i assegurances del grup ING, després de la injecció de capital que la companyia va rebre del Govern neerlandès. El 2011, les operacions de tots dos negocis estaven separades i, dos anys després, el 2013, va néixer el grup NN, companyia asseguradora i de gestió d'actius. El 2 de juliol de 2014, el grup NN va començar a cotitzar en Euronext d'Amsterdam, passant a ser un grup independent. El procés de separació està previst que culmini al desembre de 2016, una vegada que el grup ING s'hagi desfet del 100% de les seves accions del grup NN.COM.

## Referències

* ↑ «España, un mercado estratégico y con potencial para Nationale-Nederlanden». La Vanguardia, 26-03-2015 [Consulta: 17 febrer 2016].
* ↑ http://www.ing.com/Newsroom/All-news/Press-releases/PROld/ING-announces-rebranding-of-ING-Insurance-operations-to-NN-1.htm
# Màlaia Borlà

Màlaia Borlà (en rus: Малая Борла) és un poble de l'óblast d'Uliànovsk, a Rússia, que el 2018 tenia 155 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Pseudorlaya

Pseudorlaya (fals Orlaya) és un gènere de plantes apiàcies. Conté 5 espècies.

## Taxonomia

El gènere va ser descrit per (Murb.) Murb. i publicat a Acta Universitatis Lundensis 33(12): 86. 1897.

## Taxonomia

* Pseudorlaya biseriata (Murb.) Sáenz de Rivas
* Pseudorlaya maritima Murb.
* Pseudorlaya minuscula (Pau ex Font Quer) M.Laínz
* Pseudorlaya pumila (L.) Grande
* Pseudorlaya pycnacantha H.Lindb.

## Referències

* ↑ Pseudorlaya en PlantList
* ↑ «Pseudorlaya». Tropicos.org. Missouri Botanical Garden. [Consulta: 28 setembre 2012].
# Flawil

Flawil és un municipi del cantó de Sankt Gallen (Suïssa), situat al districte de Wil.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Disc d'Airy

El disc d'Airy és un fenomen òptic. A causa de la naturalesa ondulatòria de la llum, quan aquesta travessa una obertura circular es difracta produint un patró d'interferència de regions il·luminades i fosques sobre una pantalla allunyada de l'obertura. El patró de difracció resultant en una obertura circular il·luminada uniformement té una regió central brillant coneguda com a disc d'Airy envoltada d'una sèrie d'anells concèntrics anomenats patró d'Airy (tots dos nomenats així en honor de George Airy). El diàmetre del disc central està relacionat amb la longitud d'ona de la llum i la mida de l'obertura circular. El disc d'Airy és de gran importància en física, òptica i astronomia. La més important aplicació d'aquest concepte està en càmeres i telescopis. A causa de la difracció, el punt més petit en el qual es pot enfocar un raig de llum utilitzant una lent té la mida d'un disc d'Airy. Així, fins i tot tenint una lent perfecta, encara hi ha un límit per a la resolució d'una imatge creada per aquesta lent. Un sistema òptic en què la resolució no està limitada per imperfeccions en les lents sinó només per difracció es diu que està limitat per difracció.

## Mida del disc d'Airy

Lluny de l'obertura del sistema òptic l'angle en què es produeix el primer mínim de la intensitat lluminosa i mesurat a partir de l'eix òptic de la llum incident ve determinat per la següent expressió:
    $\sin \theta =1.22{\frac {\lambda }{d}}$
on λ és la longitud d'ona i d és el diàmetre de l'obertura. El criteri que s'utilitza per determinar si un sistema òptic resol dos focus de llum independents és que el centre del disc d'Airy per al primer objecte ha d'estar com a mínim a la distància del primer mínim del patró de difracció del segon objecte. D'aquesta manera la resolució angular d'un sistema òptic limitat per difracció ve donada per la mateixa fórmula.

## Vegeu també

* Funció d'Airy
* George Biddell Airy
* Astronomia amateur

## Enllaços externs

* Diffraction Limited Photography understanding how Airy discs, lens aperture and pixel size limit the absolute resolution of any camera. (anglès)
* Diffraction from a circular aperture Mathematical details to derive the above formula.(anglès)
* Seeing i límit de difracció en astronomia amateur Arxivat 2007-10-13 a Wayback Machine. (castellà)
* seeing i FWHM Arxivat 2007-10-23 a Wayback Machine. (castellà)
# Eps

* Per a altres significats, vegeu «EPS».
Eps és una població de França, situada a la regió dels Alts de França, departament del Pas de Calais, al districte d'Arràs i Cantó d'Heuchin.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 317 | 302 | 279 | 249 | 222 | 182 | - | - | - |
| 2019 | - | - | - | - | - | - | - | - |
# Massicites

Massicites, (en llatí Massicytes) o Massicitos (en grec antic Μασσίκυτος) era una serralada que travessava l'oest de Lídia i anava de nord a sud des de Nisa (prop de les muntanyes del Taure) i que discorria en paral·lel al riu Xantos, encara que al sud girava una mica cap a l'est, segons diuen Claudi Ptolemeu, Plini el Vell i Quint d'Esmirna.

## Referències

* ↑ Smith, William (ed.). «Massicytes». Dictionary of Greek and Roman Geography (1854). [Consulta: 26 abril 2021].
# Natació al Campionat del Món de natació de 2009 – 50 metres lliure femení

El Campionat del Món de natació de 2009 es va celebrar a Roma (Itàlia) del 17 de juliol al 2 d'agost de 2009 sota l'organització de la Federació Internacional de Natació (FINA).
Les proves dels 50 metres lliure femení es van celebrar amb els resultats següents:

## Rècords

Abans d'aquesta competició, el rècord mundial i del campionat existents eren els següents:
| Rècord mundial | Marleen Veldhuis | 23,96 | Amsterdam, Països Baixos | 19 d'abril de 2009 |
| Récord del campionat | Inge de Bruijn | 24,45 | Fukuoka, Japó | 28 de juliol de 2001 |

## Resultats
### Semifinals

| Pos. | Nom | País | Temps | Sèrie | Carrer | Notes |
| 1 | Cate Campbell | Austràlia | 24,08 | 2 | 4 | RC |
| 2 | Marleen Veldhuis | Països Baixos | 24,20 | 1 | 5 | |
| 3 | Britta Steffen | Alemanya | 24,28 | 2 | 3 | |
| 4 | Amanda Weir | Estats Units | 24,31 | 2 | 5 | |
| 5 | Therese Alshammar | Suècia | 24,32 | 1 | 4 | |
| 6 | Lisbeth Trickett | Austràlia | 24,34 | 2 | 2 | |
| 7 | Francesca Halsall | Anglaterra | 24,42 | 1 | 3 | |
| 8 | Dara Torres | Estats Units | 24,43 | 2 | 6 | |
| 9 | Malia Metella | França | 24,58 | 1 | 7 | |
| 10 | Jeanette Ottesen | Dinamarca | 24,62 | 1 | 6 | |
| 11 | Svetlana Khokhlova | Belarús | 24,69 | 1 | 8 | |
| 12 | Aleksandra Gerasimenya | Belarús | 24,69 | 2 | 7 | |
| 13 | Victoria Poon | Canadà | 24,75 | 1 | 1 | |
| 14 | Arlene Semeco | Veneçuela | 24,76 | 2 | 1 | |
| 15 | Hinkelien Schreuder | Països Baixos | 24,85 | 1 | 2 | |
| 16 | Hanna-Maria Seppälä | Finlàndia | 25,09 | 2 | 8 | |

### Final

| Pos. | Nom | País | Temps | Carrer | Notes |
| 1 | Britta Steffen | Alemanya | 23,73 | 3 | RM |
| 2 | Therese Alshammar | Suècia | 23,88 | 2 | |
| 3 | Cate Campbell | Austràlia | 23,99 | 4 | |
| 3 | Marleen Veldhuis | Països Baixos | 23,99 | 5 | |
| 5 | Francesca Halsall | Anglaterra | 24,11 | 1 | |
| 6 | Lisbeth Trickett | Austràlia | 24,19 | 7 | |
| 7 | Amanda Weir | Estats Units | 24,23 | 6 | |
| 8 | Dara Torres | Estats Units | 24,48 | 8 | |

## Referències

* ↑ «13th FINA World Championships. Preliminar» (en anglès). Wayback Machine. Arxivat de l'original el 2011-09-12. [Consulta: 16 gener 2022].
* ↑ «13th FINA World Championships. Semifinals» (en anglès). Wayback Machine. Arxivat de l'original el 2009-08-06. [Consulta: 16 gener 2022].
* ↑ «13th FINA World Championships. Final» (en anglès). Wayback Machine. Arxivat de l'original el 2009-08-06. [Consulta: 16 gener 2022].
# Ōshikōchi Mitsune

    En aquest nom japonès, el cognom és Ōshikōchi.
Ōshikōchi Mitsune (凡河内躬恒) (898–922) fou un administrador i poeta yamato-uta de la cort japonesa de principis del període Heian, i membre dels trenta-sis poetes immortals. Fou governador de les províncies de Kai, Izumi i Awaji, i en el seu retorn a Kyoto participà en el Kokin Wakashū. Era un mestre de la mètrica poètica i els seus poemes acompanyats per imatges eren molt admirats per la qualitat. La seua influència durant l'època es comparà a la de Ki no Tsurayuki, i compongué un nombre inusualment llarg de poemes (193), incloent-hi la seua col·lecció oficial de poesia.
És molt conegut al Japó hui dia pel seu poema inclòs en la famosa antologia Hyakunin Isshu.

## Bibliografia

* Peter McMillan (2008) One hundred poets, one poem each: a translation of the Ogura Hyakunin Isshu. New York: Columbia University Press. ISBN 978-0-231-14398-1.

## Enllaços externs

* Poemes d'Ōshikōchi Mitsune (en japonés).
# Nabla

«Nabla» té aquests significats:
* Operador nabla, operador diferencial vectorial representat amb el símbol nabla ∇.
* Símbol nabla, símbol que s'escriu com a ∇.
# Smilin' Through (pel·lícula de 1922)

Smilin' Through és una pel·lícula muda estrenada el 13 de febrer del 1922 basada en l'obra de teatre homònima del 1919 escrita per Jane Cowl i Jane Murfin sota el pseudònim conjunt d'Alan Langdon Martin. La pel·lícula va ser protagonitzada per Norma Talmadge, Harrison Ford i Wyndham Standing. Va ser co-escrita i dirigida per Sidney Franklin, que també va dirigir el remake del 1932 per la Metro-Goldwyn-Mayer protagonitzat per Norma Shearer. Una tercera versió de la mateixa història es va estrenar el 1941 amb Jeanette MacDonald en el paper de Moonyeen. La pel·lícula va ser produïda per Norma Talmadge i el seu marit Joseph M. Schenck per a la companyia Norma Talmadge Film Corporation. Aquesta pel·lícula va suposar el debut de Gene Lockhart.

## Argument

A Irlanda, el dia del casament de John Carteret amb Moonyeen, Jeremiah Wayne, un dels pretendents rebutjats per Moonyeen, mata sense voler a aquesta en voler disparar sobre John. Vint anys després, Kathleen, la neboda d'en John anuncia a aquest que es vol casar amb en Kenneth, fill de Jeremiah Wayne. John se sent dominat per l'odi a tota la família dels Wayne i amargament s'oposa al casament. Ordena la neboda que no vegi mai més en Kenneth.
Arriba la primera Guerra Mundial i Kenneth, enrola com a soldat, és malferit en el camp de guerra francès. De tornada a casa, Kenneth fa creure Kathleen (que ha esperat pacientment el seu retorn) que estima una altra dona. Kathleen se sent destrossada i John, adonant-se de la seva profunda tristesa, arregla que ells es puguin casar. Amb els dos joves units de nou, John mor i es reuneix amb l'esperit de Moonyeen en el més enllà.

## Repartiment

* Norma Talmadge - Kathleen/ Moonyeen
* Harrison Ford - Kenneth Wayne/Jeremiah Wayne
* Wyndham Standing - John Carteret
* Alec B. Francis - Dr. Owen
* Glenn Hunter - Willie Ainsley
* Grace Griswold - Ellen
* Miriam Battista - Lil Mary, germana de Moonyeen
* Gene Lockhart - Rector del poble

## Referències

* ↑ «Smilin' Through a Silent Era» (en anglès). [Consulta: 5 març 2016].
* ↑ «Smilin' Through (1922)» (en anglès). Universitat Stanford. [Consulta: 4 març 2016].

## Enllaços externs

* The Norma Talmadge Website Universitat Stanford.
* Smilin' Through al cataleg de l'American Film Institute
# Sòstrat

Sòstrat és el nom dels següents personatges:
* Sòstrat de Macedònia, conspirador macedoni
* Sòstrat de Fanagòria, escriptor grec
* Sòstrat, tercer descendent d'Esculapi, fill d'Hipòloc i pare de Dardà Asclepíades (segle XI aC)
* Sòstrat, vuitè descendent d'Esculapi, fill de Teodor II (Asclepi), i pare de Crisamis II (segle VIII i VII aC)
* Sòstrat, dotzè descendent d'Esculapi, fill de Teodor II (Asclepi), i pare de Nebre (segle VII aC)
* Sòstrat d'Alexandria, cirurgià d'Alexandria
* Sòstrat (escultor), escultor grec
* Sòstrat de Quios, escultor grec de Quios
* Sòstrat (arquitecte), arquitecte i escultor grec
* Sòstrat (gravador), gravador de pedres precioses
* Sòstrat de Pel·lene, atleta aqueu que va trencar la maledicció d'Oebotes.
* Sòstrat (Asclepíades)
# Diljá (cantant)

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Diljá Pétursdóttir, coneguda monònimament com a Diljá (Kópavogur, 15 de desembre de 2001), és una cantant islandesa triada com a representant d'Islàndia al Festival de la Cançó d'Eurovisió 2023 amb la cançó «Power».

## Biografia

Diljá va guanyar cert renom com a participant del programa de televisió Ísland Got Talent el 2015. Més endavant, el 2020, es va mudar a la ciutat danesa de Copenhaguen, on va alternar els seus estudis de fisioteràpia amb classes professionals de cant.
El gener del 2023, Diljá va ser confirmada com un dels 10 participants al Söngvakeppnin, el festival islandès anual de preselecció per al d'Eurovisió. El 18 de febrer, va presentar el seu senzill inèdit Lifandi inní mér durant la primera semifinal i la va superar, amb la qual cosa va obtenir l'oportunitat de tornar a exposar la peça en la final, que tindria lloc el 4 de març. Hi va presentar la versió en anglès de la seva cançó, que es titula, doncs, Power. La televotació la va coronar guanyadora del concurs i la va convertir així en la representant legítima d'Islàndia al Festival d'Eurovisió 2023, celebrat a Liverpool. Lifandi inní mér va assolir l'11a posició de la llista musical nacional, mentre que Power es va situar en la 29a posició.

## Discografia
### Senzills

* «Power» (2023)

## Referències

* ↑ Ingvar Haraldsson. «Diljá var stressuð en söng eins og engill» (en islandès). Vísir, 15-02-2015. [Consulta: 4 març 2023].
* ↑ Júlía Margrét Einarsdóttir. «"Það var alltaf eitthvað sem vantaði að fylla"» (en islandès). RÚV, 13-02-2023. [Consulta: 4 març 2023].
* ↑ James Washak. «Iceland: Söngvakeppnin 2023 Participants and Songs Revealed» (en anglès), 28-01-2023. [Consulta: 4 març 2023].
* ↑ Anthony Granger. «Iceland: Söngvakeppnin 2023 Semi-Final One Results» (en anglès), 18-02-2023. [Consulta: 4 març 2023].
* ↑ Claire Schulte-Wieschen. «Iceland: Diljá to Eurovision 2023 with "Power"» (en anglès), 04-03-2023. [Consulta: 4 març 2023].
* ↑ «TÓNLISTINN - LÖG» (en islandès). Plötutíðindi. Arxivat de l'original el 3 March 2023. [Consulta: 4 març 2023].
# Estació de trens de Wilwerwiltz

L'Estació de trens de Wilwerwiltz (en luxemburguès: Gare Wëlwerwolz; en francès: Gare de Wilwerwiltz, en alemany: Bahnhof Wilwerwiltz) és una estació de tren que es troba a Wilwerwiltz, al nord de Luxemburg. La companyia estatal propietària és Chemins de Fer Luxembourgeois. L'estació està situada en el ramal ferroviari de la línia 10 CFL, que connecta la ciutat de Luxemburg amb el centre i nord del país.

## Servei

Wilwerwiltz rep els serveis ferroviaris pels trens d'Intercity (IC) i Regional Express (RE) amb relació a la línia 10 CFL entre Luxemburg i Troisvierges, o Gouvy i Liers (Bèlgica)

## Referències

* ↑ «Horaris» (PDF). cfl.lu/. Arxivat de l'original el 2014-12-20. [Consulta: 14 novembre 2015].

## Vegeu també

* Llista d'estacions de trens de Luxemburg

## Enllaços externs

* Wilwerwiltz Arxivat 2014-12-20 a Wayback Machine.
* Gare Wilwerwiltz
| Direcció precedent | Parada precedent | Trens | Trens | Trens | Parada següent | Direcció següent |
| Luxemburg | Kautenbach | | IC Chemins de Fer Luxembourgeois línia 10 CFL | | Drauffelt | Liers |
| Luxemburg | Kautenbach | | RE Chemins de Fer Luxembourgeois línia 10 CFL | | Drauffelt | Troisvierges o Gouvy |
# Massey Ferguson

Massey Ferguson Limited fou una companyia de fabricació d'equipament per a l'agricultura formada arran de la fusió entre les companyies Massey Harris i Ferguson Tractor Company a la dècada dels 50 del segle xx, que després d'un empetitiment a causa de dificultats econòmiques, acabà fent fallida a la dècada dels 90. Avui en dia, Massey Ferguson és únicament un nom de marca comercial utilitzada per la companyia AGCO Corporation.

## Història

La firma fou fundada el 1847 a Newcastle, Ontario (Canadà) per Daniel Massey com la "Newcastle Foundry and Machine Manufactory". La companyia començà fabricant algunes de les primeres màquines de segar i batre mecàniques del món, primer ensamblant parts provinents dels Estats Units i, finalment, dissenyant i fabricant els seus propis equips.
La firma fou expandida per Hart Almerrin Massey qui la reanomenà com a "Massey Manufacturing Co." i el 1879 es traslladà a Toronto on es convertí en l'empresa amb més treballadors de la ciutat, començant a vendre els seus productes internacionalment tot beneficiant-se dels incentius estatals per competir amb els productes dels Estats Units.
El 1891, Massey es fusionà amb la "A. Harris, Son & Co. Ltd." per esdevenir la "Massey-Harris Co.", el major fabricant d'equips agrícoles de l'Imperi britànic. El 1910, la companyia expandeix les seves fàbriques als Estats Units, sent la primera multinacional canadenca, introduint la primera màquina de segar i batre autopropulsada i un dels primers tractors de tracció integral.
El 1953, la companyia es fusionà novament, aquest cop amb la "Ferguson Company" i s'anomenà "Massey-Harris-Ferguson", abans de prendre el seu nom actual l'any 1958, però ràpidament començaren els problemes financers per culpa d'una major competència internacional i una disminució de la importància de l'agricultura a l'economia mundial.
Així i tot, en aquesta època Massey-Ferguson estava venent un 25% més de tractors que els seus competidors més propers. Des de 1962, Massey-Ferguson ha estat la marca líder en tractors i avui dia s'estima que hi ha més tractors Massey-Ferguson al món que qualsevol altra marca.

## Equips agrícoles: producció actual

* Tractors
MF 200 series; MF 300 series; MF 400 series (EU Compliant); MF 600 series; MF 2400 series - Compact; MF 2400 series - Utility; MF 3400 series; MF 3400c series; MF 5300 series; MF 5400 series; MF 6400 series; MF 6400 Panoramic Cab; MF 7400 series; MF 7400 Panoramic Cab; MF 8400 series.
* Màquines de segar i batre
ACTIVA series; BETA series; CEREA series; MF 3640 - MF 5650 series; MF 8780 (Rotary) series
* Plataformes de collita
MF 1000 - MF 1200 series
* Enfardadores
MF 1800 series (Small); MF 2100 series (Large)
* Rotoenfardadores
MF 163F - MF 169V; MF 2600 Hesston series; MF 2700 Hesston series
* Afileradora autopropulsada
MF 9000 Hesston Series
* Plantadora
MF 555 series
* Carregadora
MF 900 series; MF 8900 series
* AgTV
MF 400 - MF 650 series
* Petrol Ride-On Mowers
MF 2107 - MF 3320HE series
* Retalladora de gespa professional
MF 2927D series

## Vegeu també

* Ebro

## Enllaços externs

* Massey-Ferguson
# Ōtake

Ōtake (大竹市, ōtake-shi) és una ciutat de la prefectura de Hiroshima, al Japó.
L'abril de 2016 tenia una població estimada de 27.852 habitants. Té una àrea total de 78,57 km².
Ōtake fou designada municipalitat l'any 1954.. Està situada a l'extrem sud-oest de la prefectura de Hiroshima, fent frontera amb la prefectura de Yamaguchi per l'oest i amb el mar interior de Seto per l'est. La ciutat inclou un complex petroquímic al llarg de la línia de costa, el qual s'estén més enllà dels límits de la ciutat. La zona urbana es concentra al voltant d'aquest complex, i gran part de la resta de l'àrea del municipi és forestal.

## Agermanament

* Dujiangyan, Xina

## Referències

* ↑ «大竹市ホームページ» (en japonès). Ajuntament d'Ōtake, 01-04-2016. [Consulta: abril 2016].
* 1 2 «Introduction of Otake City» (en anglès). Hiroshima Prefectural Otake Senior High School. Arxivat de l'original el 2016-04-21. [Consulta: 11 abril 2016].

## Enllaços externs

* Pàgina web de l'ajuntament d'Ōtake (japonès)
# Smilisca

Smilisca és un gènere de granotes de la família dels hílids que es troba a Mèxic, sud de Texas i Arizona, Amèrica Central i nord-oest de Sud-amèrica.

## Taxonomia

* Smilisca baudinii
* Smilisca cyanosticta
* Smilisca dentata
* Smilisca fodiens
* Smilisca phaeota
* Smilisca puma
* Smilisca sila
* Smilisca sordida

## Referències

* IUCN (anglès)